4. La nación política: Asturies ye una nación política. Nun sólo tenemos dellos elementos culturales, llingüísticos y étnicos que mos axunten como pueblu, tenemos tamién dos coses fundamentales: Somos una comunidá política (anguaño organizada en Principáu d'Asturies) y una voluntá de siguir siendo esa comunidá política que somos anguaño. Tenemos un sentimientu de pertenencia asturianu cuásique unánime, qu'amenorga muncho (o ye dafechu inesistente fuera de les nueses llendes). Ye sobre esta base qu'hai qu'edificar el futuru políticu, cultural y social pa la sociedá asturiana, pal territoriu nacional y la población nacional que correspuenden a mio entender cola anguaño comunidá autónoma. Sabemos perfeutamente que la nuesa llingua degola les nueses llendes, pero tamién el castellanu degola les llendes de Castiella, o'l francés les de Francia, o'l portugués les de portugal; y a naide se-y ocurre plantegar que Brasil ye parte de la nación portuguesa, o que Venezuela ye una provincia española... Plantegar lo que "debería ser", o lo que mos "prestaría que fore", ye facer ucroníes, y yo camiento que'l llugar pa les ucroníes ye la lliteratura... (Onde tengo intención de facer dalguna más)...